MITHALI RAJ with Parents
మిథాలీ డ్యాన్సర్‌ అవ్వాలని క్రికెటరయ్యింది
న్యూఢిల్లీ: భారత మహిళల క్రికెట్‌ జట్టు కెప్టెన్‌ మిథాలీరాజ్‌ తొలుత డ్యాన్సర్‌ అవ్వాలనుకుని…అనూహ్యంగా క్రికెటర్‌గా మారిందని ఆమె తండ్రి దొరై రాజ్‌ వెల్లడించారు. ప్రస్తుతం ఇంగ్లాండ్‌లో జరుగుతున్న మహిళల ప్రపంచకప్‌లో వన్డేల్లో 6వేల పరుగుల మైలురాయిని అందు కున్న ఏకైన క్రికెటర్‌గా మిథాలీరాజ్‌ రికార్డునెలకొల్పిన విషయం తెలిసిందే.
ఈ సందర్భంగా మిథాలీ రాజ్‌ చిన్ననాటి విషయాలను ఆమె తండ్రి మీడి యాతో పంచుకున్నారు. చిన్న వయసులో మిథాలీ డ్యాన్సర్‌ అవ్వాలని ఆశపడింది. కానీ, కాలం ఆమెని క్రికెటర్‌గా మార్చింది. మహిళల క్రికెట్‌లో అరుదైన రికార్డుని మిథాలీ అందుకోవడం మాకు చాలాసంతో షంగా ఉందని దొరై రాజ్‌ పిటిఐకి ఇచ్చిన ఇంటర్వ్యూలో అన్నారు. కష్టించే తత్వం, నిబద్ధతతోనే తను ఈమైలురాయిని అందుకోగలిగిందని తన కెరీర్‌లో మరెన్నో మైలురాళ్లను అందుకోవాలని దొరై రాజ్‌ ఆనందం వ్యక్తం చేశారు.16ఏళ్ల వయసులో1999లో వన్డేల్లో ఆరంగేట్రం చేసిన మిథాలీ… ఐర్లాండ్‌తో జరిగిన తొలి మ్యాచ్‌లోనే సెంచరీ చేసింది. ఇప్పటికీ అత్యంత పిన్నవయసులో సెంచరీ చేసిన రికార్డు మిథాలీ పేరిట ఉండటం విశేషం.
మహిళల క్రికెట్‌లో సచిన్‌ టెండూల్కర్‌గా మిథాలీకి పేరుంది. 19ఏళ్ల వయస్సులో టాంటన్‌వేదికగా ఇంగ్లాండ్‌తో జరిగిన టెస్టు మ్యాచ్‌లో 214 పరుగులు చేసి టెస్టుల్లో రెండో అత్యధిక పరుగులు చేసిన క్రికెటర్‌గా అరుదైన గుర్తింపు సాధించింది. టెస్టుల్లో అత్యదిక వ్యక్తిగత స్కోరు నమోదు చేసిన ప్లేయర్‌గా పాకిస్తాన్‌కు చెందిన కిరన్‌ బలూచ్‌ పేరిట ఉంది. 2004లో వెస్టిండీస్‌తో జరిగిన టెస్టు మ్యాచ్‌లో కిరన్‌ 242 పరుగులుచేసింది. తన 18ఏళ్ల అంతర్జాతీయ క్రికెట్‌ కెరీ ర్‌లో మిథాలీరాజ్‌ ఎన్నెన్నో రికార్డులు బద్దలు కొట్టింది.
ఇటీవలే వన్డేల్లో వరుసగా ఏడు అర్థసెంచరీలుచేసిన తొలిక్రికెటర్‌గా మిథాలీరాజ్‌ సృష్టించింది.